Deur Arlene Prinsloo 12 April 2021 08:02
Toe nie . . . dit was 'n swerm bye wat tussen haar gaste by die Windsor-kasteel rondgevlieg het wat eers die koningin en toe prins Philip aan die lag gehad het. Foto: Getty Images
Die koningin beduie na die stoele waar 'n swerm bye hulself tuisgemaak het. Foto: Getty Images
Young het aan die BBC vertel hy was op dié betrokke dag die enigste fotograaf aan diens vir die Britse Press Association, so hy was effens op sy senuwees omdat hy geweet het hy moet goeie foto's neem wat deur almal in die Britse media gebruik sou word.
Terwyl hy en die ander gaste op die koningin gewag het, het hy wegbeweeg van sy vasgestelde plek en op 'n ander plek gaan staan om beter foto's te kan neem.
Dit was toe dat Young die bye opmerk wat nesgemaak het onder een van die opvoustoele wat uitgesit is vir die gaste.
Die hertog van Edinburg was as kolonel van die regiment in sy volle uniform (en hoed van beervel) gereed om die koningin na die geleentheid te vergesel toe Young die blik tussen hulle opmerk.
"Ek was gelukkig," sê Young oor sy foto's van 18 jaar gelede. "Ek kon dadelik sien dit is 'n menslike oomblik tussen die twee. Sy het soos 'n klein meisietjie gegiggel en hy het ook gelag. Ek het nogal gedink albei se reaksie was uniek."
'n Byeboer in diens van die koninklike huishouding is ontbied en het die situasie eers goed uitgekyk voordat hy nader beweeg het.
Sommige van die gaste het nie geweet of hulle moes padgee nie, maar uiteindelik moes almal uit die pad van die swerm bye beweeg.
Die gaste het nie geweet of hulle moet bly sit of padgee nie, maar moes uiteindelik die hasepad kies totdat 'n byeboer van die swerm kon ontslae raak. Foto: Getty Images
Die bye het hulle onder een van die stoele tuisgemaak wat vir die gaste uitgesit is. Foto: Getty Images
Die byeboer het eers nagedink oor wat om te doen en toe 'n swart sak oor die stoel met die bye getrek en dit verwyder. Foto: Getty Images
Dié swerm bye het tot 'n unieke foto van koningin Elizabeth en haar man, prins Philip, gelei. Foto: Getty Images
Young het sy foto's na die fotoredakteur aan diens gestuur en was net op pad om die trein terug na Londen te haal toe hy gebel is. Hy is gevra om nóg foto's te stuur. Hy het in 'n nabygeleë kafee gaan sit en nog foto's aangestuur.
Sy een foto – van 'n seldsame steeloomblik tussen die paartjie – was die volgende dag op talle voorblaaie.